
Sukladno članku 36. Poslovnika Gradskog vijeća Grada Siska („Službeni glasnik Sisačko – moslavačke županije“, br. 12/09, 20/09, 09/10, 04/13, 06/13 – pročišćeni tekst, 11/13,  13/13, 20/17, 13/18, 18/18 - pročišćeni tekst, 4/20 i 8/21), u prilogu dostavljam:

1. Prijedlog Odluke o izmjenama Odluke o porezima Grada Siska

2. Pravni temelj, potrebna financijska sredstva za provedbu akta te obrazloženje

      3.    Tekst odredbi važećeg akta koji se mijenja
     
[bookmark: _Hlk243051839]      4.    Prilog: Izvješće o provedenom savjetovanju sa zainteresiranom javnošću.





S poštovanjem,


GRADONAČELNIK


Domagoj Orlić



PRIJEDLOG

Gradsko vijeće Grada Siska, na temelju članka 20. i članka 42. Zakona o lokalnim porezima (»Narodne novine«, broj 115/16, 101/17, 114/22, 114/23 i 152/24) i članka 15. Statuta Grada Siska (»Službeni glasnik Sisačko-moslavačke županije«, broj 12/09, 16/10, 9/11, 18/12, 4/13, 6/13 - pročišćeni tekst, 14/14, 9/15, 10/16, 6/18, 18/18 - pročišćeni tekst, 4/20, 8/21 i »Službeni glasnik Grada Siska«, broj 4/23), donosi 


ODLUKU 
o izmjenama Odluke o porezima Grada Siska


Članak 1.
U Odluci o porezima Grada Siska („Službeni glasnik Grada Siska“, broj 20/23 i 6/25) članak 4. mijenja se i glasi:
„Poslove utvrđivanja, evidentiranja, nadzora, naplate i ovrhe radi naplate poreza na potrošnju obavlja Ministarstvo financija, nadležna ispostava Porezne uprave.
Za obavljanje poslova utvrđivanja, evidentiranja, nadzora, naplate i ovrhe radi naplate poreza na potrošnju Poreznoj upravi pripada naknada u iznosu 5% od ukupno naplaćenih prihoda, sukladno članku 4. Pravilnika o uvjetima, opsegu i naknadi za obavljanje poslova utvrđivanja, evidentiranja, nadzora, naplate i ovrhe radi naplate poreza jedinica lokalne i područne (regionalne) samouprave („Narodne novine“, br. 1/2017).“


Članak 2.
Članak 6. mijenja se i glasi:
„Poslove utvrđivanja, evidentiranja, nadzora, naplate i ovrhe radi naplate poreza na nekretnine obavlja Ministarstvo financija, nadležna ispostava Porezne uprave.
Za obavljanje poslova utvrđivanja, evidentiranja, nadzora, naplate i ovrhe radi naplate poreza na nekretnine Poreznoj upravi pripada naknada u iznosu 5% od ukupno naplaćenih prihoda, sukladno članku 4. Pravilnika o uvjetima, opsegu i naknadi za obavljanje poslova utvrđivanja, evidentiranja, nadzora, naplate i ovrhe radi naplate poreza jedinica lokalne i područne (regionalne) samouprave („Narodne novine“, br. 1/2017).“


Članak 3.
Postupci utvrđivanja i naplate poreza započeti po odredbama Odluke o porezima Grada Siska („Službeni glasnik Grada Siska“, broj 20/23 i 6/25), koji nisu dovršeni do stupanja na snagu ove Odluke, bit će dovršeni prema odredbama Odluke o porezima Grada Siska („Službeni glasnik Grada Siska“, broj 20/23 i 6/25).




Članak 4.
Ova Odluka stupa na snagu prvog dana od dana objave u „Službenom glasniku Grada Siska“.

Sisak, 
                                             GRADSKO VIJEĆE
                                                                        GRADA SISKA

                                                                                                              
                                                                                                                 Predsjednik


                                                        Tomislav Kralj, v.r.
 





























PRAVNI TEMELJ:
Pravni temelj za donošenje ove odluke je članak 20. i članak 42. Zakona o lokalnim porezima („Narodne novine“, br. 115/16, 101/17, 114/22, 114/23 i 152/24) i članak 15. Statuta Grada Siska („Službeni glasnik Sisačko – moslavačke županije“, br. 12/09, 16/10, 9/11, 18/12, 4/13, 6/13 – pročišćeni tekst, 14/14, 09/15, 10/16 6/18, 18/18 – pročišćeni tekst, 4/20, 8/21 i „Službeni glasnik Grada Siska“, br. 4/23).

POTREBNA FINANCIJSKA SREDSTVA ZA PROVEDBU AKTA:
Potrebna financijska sredstva za provedbu ovih akata biti će osigurana u Proračunu Grada Siska za 2027. godinu.

OBRAZLOŽENJE:
Na sjednici Hrvatskog Sabora održanoj dana 13. prosinca 2024. godine usvojen je Zakon o izmjenama i dopuni Zakona o lokalnim porezima koji je objavljen u Narodnim novinama br. 152/24 dana 24. prosinca 2024. godine sa stupanjem na snagu od 01. siječnja 2025. godine. 
Budući je navedenim zakonskim izmjenama, ukinut porez na kuće za odmor te je zamijenjen novim porezom na nekretnine, Grad Sisak je, kao jedinica lokalne samouprave, na odgovarajući način izmijenio dosadašnju Odluku o porezima Grada Siska i to na način da se umjesto ukinutog poreza na kuće za odmor, propiše novi porez na nekretnine te da se odredi visina tog poreza, kao i nadležno tijelo za utvrđivanje i naplatu istog, odnosno da se na pravilan i zakonit način provede usklađenje Odluke Grada Siska s važećim zakonskim propisima. 
Ovim izmjenama Odluke o porezima Grada Siska Grad Sisak mijenja tijelo nadležno za poslove utvrđivanja, evidentiranja, nadzora, naplate i ovrhe radi naplate poreza na potrošnju i poreza na nekretnine, naime navedene će poslove umjesto Upravnog odjela za financije, upravljanje imovinom i imovinsko pravne poslove Grada Siska obavljati Ministarstvo financija, nadležna ispostava Porezne uprave.
Slijedom navedenog, predlaže se Gradskom vijeću donošenje Odluke o izmjenama Odluke o porezima Grada Siska u predloženom tekstu.

OBRAZLOŽENJE VEZANO UZ STUPANJE AKTA PRVOG DANA OD DANA OBJAVE U SLUŽBENOM GLASNIKU GRADA SISKA
Sukladno članku 42. Zakona o lokalnim porezima („Narodne novine“, br.115/16, 101/17, 114/22, 114/23 i 152/24) odluke jedinice lokalne samouprave kojim se uređuje: plaćanje prireza porezu na dohodak, plaćanje poreza na potrošnju, plaćanje poreza na kuće za odmor, plaćanje poreza na korištenje javnih površina i plaćanje poreza na nekretnine mogu se mijenjati najkasnije do 15. prosinca tekuće godine. Grad Sisak prije donošenja predmetne odluke dužan je provesti postupak javnog savjetovanja u trajanju od 30 dana.

